เซี่ยงไฮ้รายงานผู้เสียชีวิตกลุ่มแรกจากสายพันธุ์โอมิครอน
Three elderly people who died Sunday all had underlying conditions and were unvaccinated, according to officials
เวลานี้ ประชาชน 26 ล้านคนในนครเซี่ยงไฮ้ยังคงอยู่ภายใต้มาตรการล็อกดาวน์ซึ่งใช้มาตั้งแต่ต้นเดือนเมษายน หลังจากเกิดการระบาดของโควิด-19 ระลอกใหม่ในเมืองใหญ่แห่งนี้ซึ่งเป็นศูนย์กลางทางการเงินของจีน รายงานข่าวหลายชิ้นชี้ว่า การระบาดของโควิดในเซี่ยงไฮ้เริ่มสร้างความแตกแยกระหว่างกลุ่มคนที่มีผลตรวจหาเชื้อเป็นบวกกับคนที่มีผลตรวจเป็นลบ สำนักข่าวรอยเตอร์รายงานว่า ผู้ดูแลอพาร์ตเมนต์บางแห่งได้แอบนำผลตรวจเชื้อที่เป็นบวกของผู้พักอาศัยบางคนไปแชร์ในกลุ่มพูดคุยทางแอป WeChat ซึ่งถือเป็นการละเมิดสิทธิส่วนบุคคลของผู้พักอาศัยผู้นั้น ขณะที่มีรายงานว่า ผู้ติดเชื้อบางคนที่ครบกำหนดกักตัวตามศูนย์ต่าง ๆ ที่รัฐบาลจัดไว้ ไม่สามารถกลับที่พักของตัวเองได้เนื่องจากทางผู้ดูแลอพาร์ตเมนต์ไม่ยินยอม ด้านสำนักข่าวเอพีรายงานว่า ศูนย์กักตัวผู้ติดเชื้อแห่งหนึ่งในเซี่ยงไฮ้มีผู้เข้าพักถึง 50,000 คน ภายใต้สภาพความเป็นอยู่ที่ไม่ดีนัก เช่น ไม่มีน้ำร้อนสำหรับอาบน้ำ เป็นต้น ศูนย์ข้อมูลของมหาวิทยาลัย จอนส์ ฮอพกินส์ รายงานว่า ขณะนี้มีประชากรทั่วโลกติดเชื้อโคโรนาไวรัสแล้วมากกว่า 504 ล้านคน และเสียชีวิตจากโควิดแล้ว 6.2 ล้านคน